У першай дзеі "Асолі" Апавядальнік праводзіць яе праз выпрабаванні (сустрэча з русалкамі, наведванне таямнічага балю і знаёмства з піратамі). У нечым падобныя паміж сабой і другія дзеі абодвух балетаў — "Шчаўкунка" і "Асолі". І там, і тут харэографы зрабілі стаўку на дывертысмент (устаўныя нумары). У "Шчаўкунку" гэта японскія, французскія, рускія, персідскія і іспанскія танцы. У "Асолі" — цыганскі (які нагадвае фрагмент з другой дзеі "Дон Кіхота") і ўсходні, агульны рок-н-рол, які выглядае абсалютна недарэчна, а таксама сцэна картачнай гульні.